ROMÂNIA
JUDEŢUL NEAMŢ
COMUNA SECUIENI
Nr.3639 din 07.06.2021

REFERAT DE APROBARE
privind acordarea unui mandat special și pentru modificarea HCL nr. 106 din 28.12.2017 privind atribuirea și încheierea contractului Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț

 Consiliul local al comunei Secuieni a aprobat prin HCL nr. 106/28.12.2017 atribuirea și încheierea contractului de concesiune nr. 159/04.04.2018 cu S.C. ROSSAL S.R.L. ROMAN. Potrivit art. 3 din Hotărârea sus menționată, redevența și tarifele aferente serviciilor prestate de operator sunt cele stipulate în Anexa 2. 
Tarifele în vigoare, în Zona 2, aprobate prin Hotărârea A.D.I. „ECONEAMȚ” nr. 3/23.01.2020 sunt următoarele (fără TVA):
a. Tarife pentru utilizatorii casnici din mediul rural 
Reciclabil:	703,91 lei/tonă // 2,23 lei/persoană/lună (colectare la platformă)
	975,80 lei/tonă // 3,10 lei/persoană/lună (colectare la poartă)
Rezidual: 	408,38 lei/tonă // 7,34 lei/persoană/lună (colectare la platformă)
	508,19 lei/tonă // 9,14 lei/persoană/lună (colectare la poartă)
Tarif total Reciclabil + Rezidual (lei/persoană/lună):
9,57 lei/persoană/lună (colectare la platformă)
	12,24 lei/persoană/lună (colectare la poartă)
b. Tarife pentru utilizatorii casnici din mediul urban
Reciclabil: 	703,91 lei/tonă // 2,46 lei/persoană/lună 
Rezidual: 	408,38 lei/tonă // 8,10 lei/persoană/lună 
Tarif total Reciclabil + Rezidual (lei/persoană/lună):
10,56 lei/persoană/lună (colectare la platformă/la poartă)
c. Tarife pentru utilizatorii non-casnici
Reciclabil: 	703,91 lei/tonă (colectare urban/colectare la platformă rural)
	975,80 lei/tonă (colectare din poartă în poartă rural)
Rezidual: 	408,38 lei/tonă (colectare urban/colectare la platformă rural)
508,19 lei/tonă (colectare din poartă în poartă rural).
Prin Hotărârea Consiliului Județean Neamț nr. 79 din 22.04.2021 s-a aprobat modificarea tarifelor vizând activitatea de eliminare a  deșeurilor la Depozitul județean de deșeuri nepericuloase Girov. Conform prevederilor art. I din Actul adițional nr. 4 la Contractul de delegare prin concesiune a operării Depozitului Județean de Deșeuri Nepericuloase Girov, Județul Neamț, nr. 4145/893 din 28.02.2019, tarifele practicate pentru prestarea serviciului, începând cu data de 22.04.2021, sunt de 178,15 lei/tonă inclusiv TVA pentru depozitarea deșeurilor municipale și asimilate acestora, respectiv 192,10 lei/tonă inclusiv TVA pentru depozitarea deșeurilor nepericuloase, altele decât cele municipale și asimilate.
Prin adresa nr. 1977/19.05.2021 S.C ROSSAL S.R.L ROMAN în calitate de delegat (operator) al contractului de concesiune nr. 159/04.04.2018 solicită aprobarea majorării tarifelor prin care sunt decontate serviciile de gestionare a deșeurilor menajere și similare reziduale datorită modificării tarifului de admitere a deșeurilor reziduale și asimilate la depozitul județean de deșeuri Girov cu 33% față de tariful anterior. Tarifele pentru gestionarea deșeurilor menajere și similare reciclabile sunt menținute la nivelul actual, aprobat în anul 2020.
Din perspectiva legislației în vigoare și a prevederilor contractului de delegare a gestiunii serviciilor de salubrizare sus menționat, solicitarea operatorului de salubritate de modificare a tarifelor este legală și oportună:
-	în conformitate cu prevederile Legii nr. 51/2006 a serviciilor de utilități publice prin modificare a tarifelor se înțelege o operațiune de corelare a nivelurilor tarifelor stabilite anterior, aplicabilă în situațiile în care intervin schimbări în structura costurilor care conduc la recalcularea tarifelor, pe baza metodologiei de calcul al structurii și nivelului tarifelor existente, elaborată și aprobată de autoritatea de reglementare competentă. 
-	Metodologia de calcul aplicabilă în situația modificării tarifelor este cuprinsă în Ordinul ANRSC nr. 109/2007; la art. 15, se stipulează: tarifele pentru activitățile specifice serviciului de salubrizare pot fi modificate în următoarele situații: … b) pentru cazurile care conduc la modificarea structurală a costurilor sau a cantităților ori la modificarea condițiilor de prestare a activității, care determină modificarea costurilor cu o influență mai mare de 5%, pe o perioadă de 3 luni consecutiv;… .
-	Contractul nr. 159/04.04.2018 stipulează dreptul operatorului de a solicita modificarea tarifelor și obligația autorității contractante de a aproba această modificare în situația în care este afectat echilibrul contractual, cu respectarea metodologiei cuprinsă în Ordinul nr. 109/2007.
-	Art. I punctul 3 din O.U.G. nr. 74/2008 referitoare la modificarea art. 17 din Legea nr. 211/2011, stipulează obligația stabilirii şi aprobării de tarife distincte pentru gestionarea deşeurilor reciclabile din deșeurile municipale și pentru gestionarea deşeurilor reziduale din deșeurile municipale, inclusiv sancţiunile aplicate în cazul în care beneficiarul serviciului nu separă în mod corespunzător cele două fluxuri de deşeuri.
Solicitarea cuprinsă în adresa operatorului nr. 1977/19.05.2021 este însoțită de documentația impusă de art. 8, alin. (2) din Ordinul 109/2007: fișele de fundamentare a noilor tarife propuse, pe elemente de cheltuieli și memoriul tehnico-justificativ prin care se prezintă oportunitatea modificării tarifelor. 
Tarifele supuse spre aprobare sunt următoarele:   
a. Tarife pentru utilizatorii casnici din mediul rural (fără TVA)
Reciclabil:	- 703,91 lei/tonă // 2,23 lei/persoană/lună (colectare la platformă)
	- 975,80 lei/tonă // 3,10 lei/persoană/lună (colectare la poartă)
Rezidual:	- 445,47 lei/tonă // 8,01 lei/persoană/lună (colectare la platformă)
- 545,28 lei/tonă // 9,80 lei/persoană/lună (colectare la poartă)
Tarif total Reciclabil + Rezidual (lei/persoană/lună):
- 10,24 lei/persoană/lună (colectare la platformă)
- 12,90 lei/persoană/lună (colectare la poartă)
Penalizare: + 50% pentru nerespectarea colectării selective;

b. Tarife pentru utilizatorii casnici din mediul urban (fără TVA)
Reciclabil: 	- 703,91 lei/tonă // 2,46 lei/persoană/lună (platformă/ poartă)
Rezidual: 	- 445,47 lei/tonă // 8,83 lei/persoană/lună (platformă/poartă)
Tarif total Reciclabil + Rezidual (lei/persoană/lună):
- 11,29 lei/persoană/lună (colectare la platformă/la poartă)
Penalizare: + 50% pentru nerespectarea colectării selective;

c. Tarife pentru utilizatorii non-casnici (fără TVA)
Reciclabil: 	- 703,91 lei/tonă (colectare urban/colectare la platformă rural)
	- 975,80 lei/tonă (colectare din poartă în poartă rural)
Rezidual: 	- 445,47 lei/tonă (colectare urban/colectare la platformă rural)
- 545,28 lei/tonă (colectare din poartă în poartă rural).

Potrivit art. 28 din Contract, modificarea contractului de delegare presupune acordarea mandatelor speciale, prin hotărârea legislativelor locale delegatare (Consiliul Județean Neamț și UAT-urile din Zona 2 în competența cărora este organizat și funcționează serviciul de salubrizare), precum și adoptarea, în cadrul Adunării Generale a Asociației, pentru această zonă, a unei hotărâri de modificare a contractului de delegare conform mandatului special acordat de legislativele locale.
Prin prezentul proiect de hotărâre supun aprobării  următoarele:
1. Acordarea unui mandat special reprezentantului comunei Secuieni în cadrul Adunării Generale a Asociației de Dezvoltare Intercomunitară „ECONEAMŢ", să voteze în numele comunei Secuieni pentru încheierea unui act adițional la Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociația de Dezvoltare Intercomunitară "ECONEAMȚ" din Zona 2, Județul Neamț nr. 159/1035/04.04.2018, încheiat între Asociația de Dezvoltare Intercomunitară "ECONEAMȚ" în calitate de Delegatar și  SC ROSSAL SRL Roman în calitate de Delegat, conform modelului prevăzut în anexă, care face parte integrantă din proiectul de hotărâre.
2. Modificarea corespunzătoare a Anexei nr. 2 REDEVENȚA ȘI TARIFELE prevăzută la art. 3 din HCL nr.106 din 28.12.2017 privind atribuirea și încheierea contractului Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț.
Ca  urmare, supun analizei și aprobării plenului Consiliului Local al comunei Secuieni proiectul de hotărâre anexat.        


PRIMAR,
Vasile IVANCEA
                                                   



ROMÂNIA
JUDEŢUL NEAMŢ
COMUNA SECUIENI
Nr. 3640 din 07.06.2021

RAPORT DE SPECIALITATE
privind acordarea unui mandat special și pentru modificarea HCL nr. 106 din 28.12.2017 privind atribuirea și încheierea contractului Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț




Văzând Referatul de aprobare nr. 3639/2021 al domnului primar al comunei Secuieni privind acordarea unui mandat special și pentru modificarea HCL nr. 106 din 28.12.2017 privind atribuirea și încheierea contractului Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț, facem următoarele precizări:
[bookmark: _Hlk72404289]În conformitate cu prevederile art. 13 alin (1) lit. b) din Legea serviciului de salubrizare a localităților nr. 101/2006 cu modificările și completările ulterioare, raporturile juridice dintre autoritățile deliberative ale unităților administrativ-teritoriale sau dintre asociațiile de dezvoltare intercomunitară și operatorii serviciului de salubrizare, după caz, sunt reglementate prin:
„b) hotărâri privind atribuirea și încheierea contractelor de delegare a gestiunii serviciului, adoptate de autoritățile deliberative ale unităților administrativ-teritoriale/sectoarelor municipiului București ori, după caz, de adunările generale ale asociațiilor, în cazul gestiunii delegate.”
Potrivit dispozițiilor art. 8 alin. (3) lit. d^2) din Legea nr. 51/2006 a serviciilor comunitare de utilități publice, autoritățile administrației publice locale au competență exclusivă, în condițiile legii în ceea ce privește „aprobarea modificării contractelor de delegare a gestiunii”.
În conformitate cu prevederile art. 8, alin. (3), lit. k) și ale art. 10, alin. (5) din Legea serviciilor comunitare de utilități publice nr. 51/2006 republicată, cu modificările și completările ulterioare, autoritățile deliberative ale unităților administrativ-teritoriale adoptă hotărâri în legătură cu aprobarea stabilirii, ajustării sau modificării prețurilor și tarifelor, după caz, în condițiile legii speciale, cu respectarea normelor metodologice/procedurilor elaborate și aprobate de autoritățile de reglementare competente și pot mandata asociațiile de dezvoltare intercomunitară având ca scop serviciile de utilități publice să exercite, în numele și pe seama lor a acestor atribuții cu condiția primirii în prealabil a unui mandat special din partea autorităților deliberative ale unităților administrativ-teritoriale membre ale asociației.
Autoritățile deliberative ale unităților administrativ-teritoriale au atribuții în domeniu, conform prevederilor art. 6 alin. (1) lit. l) din Legea serviciului de salubrizare a localităților nr. 101/2006, cu modificările și completările ulterioare, în ceea ce privește "stabilirea, ajustarea ori modificarea tarifelor propuse de operator în conformitate cu normele metodologice elaborate și aprobate de A.N.R.S.C.".
Contractul Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț, aprobat prin HCL nr. 106 din 28.12.2017 prevede la art. 13, alin. (4) și (5): (4) modificarea și ajustarea tarifelor se va efectua în conformitate cu metodologia de stabilire, ajustare și modificare a tarifelor pentru activitățile specifice ale serviciului de salubrizare aprobate prin Ordinul președintelui Autorității de Reglementare nr. 109/2007, respectiv (5) modificarea și ajustarea tarifelor enumerate la paragraful (1) se aprobă de ADI ECONEAMŢ în baza mandatului prealabil special acordat în acest sens de unitățile administrativ teritoriale membre.
Normele metodologice aprobate de A.N.R.S.C. în materie sunt cuprinse în Ordinul nr. 109/2007 în care, la art. 15 alin. (1), se prevede: tarifele pentru activitățile specifice serviciului de salubrizare pot fi modificate în următoarele situații: … b) pentru cazurile care conduc la modificarea structurală a costurilor …, care determină modificarea costurilor cu o influență mai mare de 5%, pe o perioadă de 3 luni consecutiv. 
Prin adresa nr. 1977/19.05.2021 înregistrată la A.D.I. ECONEAMȚ în calitate de Autoritate Contractantă, SC ROSSAL S.R.L. ROMAN în calitate de delegat (operator) al contractului de concesiune nr. 159 din 04.04.2018 „Delegarea prin concesiune a gestiunii unor activități componente ale serviciului de salubrizarea a unităților administrativ teritoriale membre al ADI ECONEAMȚ din Zona 2, județul Neamț” solicită aprobarea majorării tarifelor pentru gestionarea deșeurilor menajere și similare reziduale din Contract urmare a aprobării modificării tarifelor vizând activitatea de eliminare a  deșeurilor la Depozitul județean de deșeuri nepericuloase Girov conform Hotărârii Consiliului Județean Neamț nr. 79 din 22.04.2021. 
De asemenea art. 28 alin. (1) din Contractului de delegare stipulează că "Modificarea prezentului contract se face numai prin act adițional încheiat în scris între părțile contractante".
Astfel, în conformitate cu prevederile art. 20 alin. (6) aplicabile art. 20 alin. (4) și art. 16 alin. (3) lit. d) din Statutul Asociației, pentru modificarea prevederilor contractuale referitoare la bunurile care aparțin unui anumit asociat, este obligatoriu mandatul favorabil acordat prin hotărârea Consiliului Local al comunei Secuieni.
Conform dispozițiilor  art. 129, alin. (7) lit. n) din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul județean/local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.
Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului județean/local. În situația în care, în urma dezbaterii proiectului în plenul consiliului acesta nu este adoptat, în conformitate cu prevederile art. 9, alin. (2), lit. g) din Legea nr. 51/2006, refuzul adoptării tarifelor propuse de operator trebuie însoțit de prezentarea condițiilor justificate care impun respingerea proiectului.


Secretar general
Cristian BEJENARIU





